നമ്ബര് പ്ലേറ്റില്ലാത്ത ബൈക്ക് :പമ്ബിനും വര്ക്ക് ഷോപ്പിനുമെതിരെയും നടപടി കോട്ടയം: നമ്ബര് പ്ലേറ്റ് ഇല്ലാത്ത വാഹനങ്ങള് എത്തുമ്ബോള് മോട്ടോര് വാഹന വകുപ്പിനെ അറിക്കാത്ത പെട്രോള് പമ്ബുകള്ക്കും വര്ക്ക് ഷോപ്പുകള്ക്കും എതിരെ നടപടിയെടുക്കുമെന്ന് കോട്ടയം എന്ഫോഴ്സ്മെന്്റ് ആര്.ടി.ഒ ടോജോ എം. തോമസ് വ്യക്തമാക്കി. ഇത്തരം വാഹനങ്ങള് അപകടത്തില്പ്പെടുകയോ, കുറ്റകൃത്യത്തില് പങ്കാളിയാകുകയോ ചെയ്താല് ഈ വര്ക്ക്ഷോപ്പ് ഉടമകള്ക്കും പമ്ബ് ഉടമകള്ക്കും എതിരെ കേസുമെടുക്കും. ചങ്ങനാശേരിയില് നമ്ബര് പ്ലേറ്റില്ലാതെ അമിത വേഗത്തിലെത്തി മൂന്നു പേരുടെ ജീവനെടുത്ത ഡ്യൂക്ക് ബൈക്ക് അപകടത്തിനു പിന്നാലെയാണ് ഇതുള്പ്പെടെയുള്ള നടപടികള് കര്ക്കശമാക്കാന് മോട്ടോര് വാഹന വകുപ്പ് തീരുമാനിച്ചത്. പെട്രോള് പമ്ബുകള്, വര്ക്ക്ഷോപ്പുകള്, പാര്ക്കിംഗ് മൈതാനങ്ങള് എന്നിവിടങ്ങളില് പരിശോധന കര്ശനമാക്കിയിട്ടുണ്ട്. റോഡരികില് നമ്ബര് പ്ലേറ്റില്ലാതെ പാര്ക്ക് ചെയ്തിരിക്കുന്ന വാഹനങ്ങള് കണ്ടെത്തിയാല് ഉടമയ്ക്ക് നോട്ടീസ് നല്കും. നമ്ബരില്ലാതെയും പ്ളേറ്റ് മടക്കി വച്ചും ചെളിവാരിത്തേച്ചും യുവാക്കള് ബൈക്കില് കറങ്ങുന്നതായി മോട്ടോര് വാഹന വകുപ്പ് അധികൃതര് പറയുന്നു . മാല മോഷണത്തിന് അടക്കം ഈ ബൈക്കുകള് ഉപയോഗിക്കുന്നുണ്ട്.